CELEX: 32008R0439
Language: mt
Date: 2008-05-21 00:00:00
Title: Regolament tal-Kummissjoni (KE) Nru 439/2008 tal- 21 ta’ Mejju 2008 li jemenda l-Anness II tar-Regolament (KE) Nru 2076/2005 fir-rigward ta’ l-importazzjonijiet ta’ prodotti tas-sajd mill-Fiġi Test b’relevanza għaż-ŻEE

22.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 132/16
            
         REGOLAMENT TAL-KUMMISSJONI (KE) Nru 439/2008
   tal-21 ta’ Mejju 2008
   li jemenda l-Anness II tar-Regolament (KE) Nru 2076/2005 fir-rigward ta’ l-importazzjonijiet ta’ prodotti tas-sajd mill-Fiġi
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixxi ċerti regoli speċifiċi ta' iġjene għall-ikel li joriġina mill-annimali (1), u b’mod partikolari l-Artikolu 9 tiegħu,
   Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta’ April 2004 li jistabbilixxi regoli speċifiċi għall-organizzazzjoni tal-kontrolli uffiċjali fuq prodotti li joriġinaw mill-annimali maħsuba għall-konsum uman (2), u b'mod partikolari l-Artikolu 16 tiegħu,
   Billi:
   
               (1)
            
            
               L-Artikolu 11 (1) tar-Regolament (KE) Nru 854/2004 jistipula li prodotti li joriġinaw mill-annimali għandhom jiġu importati biss minn pajjiż terz jew minn parti minn pajjiż terz li tidher fil-lista mfassla skond dak ir-Regolament.
            
         
               (2)
            
            
               Ir-Regolament tal-Kummissjoni (KE) Nru 2076/2005 tal-5 ta’ Diċembru 2005 li jistabbilixxi l-arranġamenti transitorji għall-implimentazzjoni tar-Regolamenti (KE) Nru 853/2004, (KE) Nru 854/2004 u (KE) Nru 882/2004 tal-Parlament Ewropew u tal-Kunsill (3) jistipula, b’deroga mill-Artikolu 11(1) tar-Regolament (KE) Nru 854/2004, li l-Istati Membri, soġġetti għal ċerti kondizzjonijiet, jistgħu jawtorizzaw l-importazzjonijiet ta’ prodotti tas-sajd mill-pajjiżi terzi mniżżla fl-Anness II għal dak ir-Regolament.
            
         
               (3)
            
            
               Lil dawn il-pajjiżi terzi għadha ma saritilhomx spezzjoni Komunitarja biex tivverifika l-kundizzjonijiet sanitarji tagħhom u biex tiżgura jekk il-kontrolli applikati mill-awtoritajiet kompetenti tagħhom humiex ekwivalenti għar-rekwiżiti skond il-leġiżlazzjoni Komunitarja. Il-Fiġi huwa attwalment elenkat fl-Anness II tar-Regolament (KE) Nru 2076/2005.
            
         
               (4)
            
            
               Spezzjoni Komunitarja li twettqet il-Fiġi wriet nuqqasijiet serji fir-rigward ta’ l-iġjene fit-trattament tal-prodotti tas-sajd u fil-kapaċità ta’ l-awtoritajiet kompetenti ta’ dak il-pajjiż terz biex iwettaq verifiki affidabbli fuq il-prodotti tas-sajd. Skond dan, il-Fiġi ma tistax tipprovdi l-garanziji meħtieġa li l-prodotti tas-sajd inkisbu f’kundizzjonijiet għallinqas ekwivalenti għal dawk li jirregolaw il-produzzjoni u t-tqegħid fis-suq tal-prodotti tas-sajd fil-Komunità.
            
         
               (5)
            
            
               Għalhekk l-importazzjonijiet lejn il-Komunità ta’ prodotti tas-sajd mill-Fiġi m’għandhomx jiġu awtorizzati aktar.
            
         
               (6)
            
            
               Biex jitħallew jidħlu l-prodotti tas-sajd fil-Komunità mill-Fiġi, prodotti u ċċertifikati qabel id-dħul fis-seħħ ta’ dan ir-Regolament, għandu jiġi stipulat perjodu ta' tranżizzjoni.
            
         
               (7)
            
            
               Ir-Regolament (KE) Nru 2076/2005 għandu għalhekk jiġi emendat skond dan.
            
         
               (8)
            
            
               Il-miżuri stipulati f'dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DAN IR-REGOLAMENT:
   Artikolu 1
   L-Anness II tar-Regolament (KE) Nru 2076/2005 huwa mibdul bit-test fl-Anness ta’ dan ir-Regolament.
   Artikolu 2
   Għal perjodu ta’ tranżizzjoni li ma jaqbiżx sitt ġimgħat mid-data tad-dħul fis-seħħ ta’ dan ir-Regolament, l-Istati Membri jistgħu jawtorizzaw l-importazzjonijiet tal-prodotti tas-sajd mill-Fiġi prodotti u ċċertifikati qabel din id-data.
   Artikolu 3
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
      Magħmul fi Brussell, 21 ta’ Mejju 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 139, 30.4.2004, p. 55. Ir-Regolament kif emendat l-aħħar mir-Regolament tal-Kummissjoni (KE) Nru 1243/2007 (ĠU L 281, 25.10.2007, p. 8).
   
      (2)  ĠU L 139, 30.4.2004, p. 206. Ir-Regolament kif emendat l-aħħar bir-Regolament tal-Kunsill (KE) Nru 1791/2006 (ĠU L 363, 20.12.2006, p. 1).
   
      (3)  ĠU L 338, 22.12.2005, p. 83. Ir-Regolament kif emendat l-aħħar bir-Regolament (KE) Nru 1246/2007 (ĠU L 281, 25.10.2007, p. 21).
   
      ANNESS
      
         
            “ANNESS II
            Lista ta’ pajjiżi u territorji terzi li minnhom l-importazzjonijiet tal-prodotti tas-sajd fi kwalukwe forma għall-konsum mill-bniedem jistgħu jiġu permessi
            
                         
                     
                     
                        AO – L-ANGOLA
                     
                  
                         
                     
                     
                        AZ – L-AŻERBAJĠAN (1)
                        
                     
                  
                         
                     
                     
                        BJ – Il-BENIN
                     
                  
                         
                     
                     
                        CG – IL-KONGO (2)
                        
                     
                  
                         
                     
                     
                        CM – IL-KAMERUN
                     
                  
                         
                     
                     
                        ER – L-ERITREA
                     
                  
                         
                     
                     
                        IL – L-IŻRAEL
                     
                  
                         
                     
                     
                        MM – IL-MYANMAR
                     
                  
                         
                     
                     
                        SB – IL-GŻEJJER SOLOMON
                     
                  
                         
                     
                     
                        SH – ST. HELENA
                     
                  
                         
                     
                     
                        TG – IT-TOGO
                     
                  
      
      
         (1)  Awtorizzat għall-importazzjoni tal-kavjar biss.
      
         (2)  Awtorizzat biss għall-prodotti tas-sajd maqbuda, iffriżati u ppakkjati fl-imballaġġ finali tagħhom fuq il-baħar”.